description: Градът в Северна България свива рекордно безработицата си, но се сблъсква със следващия проблем - липсата на кадри

title: Велико, Търново!

maintext:
Компаниите в града разширяват дейността си и с това работните места се увеличават
© Надежда Чипева
Тъй като регистрираните безработни в общината са около 2500 души, намерилите работа в последната година от тях са над 760.
Част от тази внезапна заетост е сезонна, казват от бюрото по труда. Но основният фактор остава раздвижването на икономиката.
Според данните на ВТУ специалностите, които са най-предпочитани от работодателите, са приложна лингвистика с чужди езици, икономически специалности, туризъм, управленски специалности, психология и съвсем очаквано, информатика и право. Езиковите познания са обичайни за контактните центрове, които напоследък осигуриха хиляди работни места в страната, а туризмът е важен отрасъл според общината. С това се съгласяват и представителите на бизнеса. "Бизнесът, за който в нашата област могат да се намерят кадри, е този в сферата на услугите и туризма", смята Елиза Петкова, търговски директор на текстилния и мебелен производител "Аглика". "Има много работещи и развиващи се предприятия, силно развит туризъм - нуждата от персонал непрекъснато нараства и все повече се наблюдава дисбаланс между търсенето и предлагането", отбелязва и Магдалена Сергиева, директор "Човешки ресурси" на "Престиж-96".
"Като цяло досега се справяме добре с човешките ресурси, но сега ни предстои изпитание, защото трябва да назначим 48 души в първия етап на новия си, трети, завод. За да направим по-лесно назначаването на хора от съседни населени места, се налага да осигуряваме транспорт", обяснява той. Същото, но от другата страна на Стара планина - в Пловдив, правят и големите и средните компании в зона "Тракия".
"Последните няколко месеца има текучество на нискоквалифицирани служители към работни места в Западна Европа", казва Георгиев. Но дори и там той вижда друга тенденция - според него хора, които са опитали нискоквалифицирана работа на Запад, сега избират да се върнат.
Когато говорим за икономическо развитие, Северна България винаги е на второ място. Както преди време вицепремиерът Томислав Дончев каза (не по повод празника на 6 септември), икономически страната е все още разделена на Източна Румелия и Княжество България и второто не се развива особено добре. Но ако погледнете Велико Търново, това просто не е вярно.Доскоро икономическото му развитие не беше нещо впечатляващо, но последните година-две името на града започна да се свързва с все по-ведри статистики. През юли безработицата в община Велико Търново достига рекордните 3.5%, като в самия град незаетите са дори 2.5%, обявиха от бюрото по труда. В самата област безработицата е 7.6% при средна за страната 8.2%. Едно от последните изследвания на Института за пазарна икономика показа, че Велико Търново е с най-добро представяне на пазара на труда в Северна България за втора поредна година, напомнят гордо от общината. В девет поредни тримесечия броят на заетите в старопрестолния град и общината расте.Има едно число, което определено вади Велико Търново една глава над останалите градове в Северна, а и в цяла България. От юли 2015 г. до юли 2016 г. безработицата там е спаднала с 23.4%.В област Велико Търново се вдига икономическата активност (отношение на броя на икономически активните лица към населението във възрастовата група 15 - 64 навършени години) и има инвестиции, отбелязва Зорница Славова от Института за пазарна икономика. Резките вдигания на заетостта и тази, и миналата година говорят за икономически подем, а не за фактори като смъртност и миграция, които влияят много по-плавно, смята Славова.Отнема известно заглеждане и също така ровене по статистиките, но е факт, че във Велико Търново има доста голямо разнообразие от работодатели. В града са се настанили пивоварни, компании за производство на сладки изделия, хранителни продукти и найлонови опаковки, както и например десетки софтуерни компании с малък персонал, чийто оборот е съпоставим с този на доста предприятия. Сред най-големите работодатели в района са производителите на вафли и бисквити "Престиж-96" с близо 500 служители, производители на хартиени и найлонови торбички и опаковки в страната - "Мегапорт" и "Екстрапак" с 650 служители, сладоледите на "Дени" също се правят тук.Няма големи нови инвестиции, казват от общината. По-скоро старите затвърждават позиции и разширяват дейността си. "През последните две години се наблюдава трайно повишаване на инвеститорския интерес към Велико Търново и общината. Утвърдени компании в сферата на леката и хранително-вкусовата промишленост разшириха своите производствени бази, като инвестициите са за стотици милиони левове", коментира община Велико Търново. Пример е "Екстрапак", който отваря трети завод и в него ще назначи 48 души.Част от успеха се дължи и на общината, която опитва да създаде благоприятна среда за инвеститорите чрез специална наредба в полза на тези със сертификат клас Б. Според указанията вещните права върху общински терени могат да бъдат учредени без обявяването на конкурс или търг, а с решение на общинския съвет, но само при условие че инвестицията е поне 2 млн. лв. и гарантира създаването и поддържането на работни места.Великотърновският университет също играе значима роля в града - според техни данни 85% от служителите, работещи във Велико Търново, са настоящи или завършили студенти там. Такава статистика няма как да бъде потвърдена, но наличието на университет определено се отразява благотворно на пазара на труда. "Забелязва се, че сред хората между 25 и 64 години има висок дял на висшистите и нисък дял на хора с ниско образование, което говори за добра образователна структура", твърди Зорница Славова. "За някои от другите северни градове се вдига икономическата активност, но пазарът на труда не отговаря на нуждите."Кариерният център на ВТУ подготвя партньорства с компании от различни сектори, което също говори за раздвижването на пазара на труда - първото място, където обикновено развиващите се средни и големите фирми търсят кадри, са именно университетите. Според самия университет засилен интерес има от фирми, опериращи в т.нар. модерни бизнеси - IT сектора и, разбира се, аутсорсинга на услуги. Така например от 2008 г. ВТУ си партнира с A Data Pro, които се занимават с информационни услуги, медиен мониторинг и др., както и с компанията за подбор на кадри JobTiger.Като всеки пазар на труд в България, който е преминал от застой в движение в последно време, Велико Търново се сблъсква челно с най-големия проблем днес - липата на подготвени кадри. Например "Аглика", с 83 служители във Велико Търново, поема самоинициатива, за да създаде необходимата работна ръка. "Липсват професионалните гимназии, техникумите, които да осигурят специалисти. Заради това се налага да обучаваме кадрите от нула. Минимум 1 година е необходима, за да може един непрофесионалист да започне да покрива стандартните норми", споделя Елиза Петкова. Така обаче развитието на компанията се забавя. Стажантските програми също са изход за работодателите. "Престиж-96" се сблъскват с липсата на инженери технолози и решават да организират стажове, които се провеждат вече втора поредна година. Според тях обаче трябва да се работи усърдно още в основното и средното образование, както и повече "практическа насоченост и изграждането на тясна връзка на основните и средните училища с бизнеса", смята Магдалена Сергиева.Сред най-търсените професии и тук са средните специалисти, които липсват почти изцяло в българската икономика - готвачи, опаковачи, шивачи, машинен оператор в текстилното и шивашкото производство, шлосери, но липсват и общи работници в производството, продавач-консултанти. "Причините са липса на достатъчно кандидати с търсената квалификация или неудовлетвореността на кандидатите от предлаганото заплащане и условия на работа", казват от бюрото по труда."Местният пазар на труда е ограничен, но понеже Велико Търново е сравнително добро място за живот, успяваме да привлечем хора от различни други места, в т.ч. и по-големи областни градове", споделя пред "Капитал" Милен Георгиев, управител на "Екстрапак".Производствената дейност не е толкова привлекателна за младите, особено когато тя има непрекъснат характер и изисква работа на смени, отбелязва обаче Магдалена Сергиева. Голяма част от тях търсят възможности в по-големите български градове, предимно София и Пловдив, така че релокацията им към Велико Търново е предизвикателство, добавя тя. Другото, което "точи" потенциал от Велико Търново, е Западна Европа.


description: Какво очаква Бразилия след отстраняването на президента й

title: Дилма, или отливът на лявата вълна

maintext:
© Reuters
Темата накратко:
- Дилма и нейната Партия на трудещите се започнаха катастрофално да губят и популярност, и обществено доверие. Президентът не се оказа способна да противостои на този процес.
- Правителството на новия президент Мишел Темер разполага с малко време (до 2018 г.) и с много задачи, изискващи дълъг списък от непопулярни мерки.
- Добрата новина в сегашната драматична ситуация на Бразилия е, че когато изпълнителната и законодателната власт са в дълбока криза, страната може да разчита на съдебната система.
Осмата икономика в света преживява от началото на 2014 г. най-тежката си рецесия от 30-те години насам. За две години БВП е спаднал с около 8%. Публичният дълг достига 67% от БВП и е далеч над размера на дълга на колабиралата Венецуела. Регистрираната безработица е най-високата за последните 20 години.
Заедно с това страната "боледува" от избухналия през 2015 г. корупционен скандал, който се оценява от Transparency International като втория в света по своите мащаби.
Petrobras не можеше да не резонира болезнено върху позициите Дилма, тъй като в обсега му попаднаха много политици от най-близкото й обкръжение, включително нейният предшественик и политически ментор Луис Инасио Лула да Силва. Заради всичко това Дилма и нейната Партия на трудещите се започнаха катастрофално да губят и популярност, и обществено доверие. Дилма не се оказа способна да противостои на този процес.
На нея й липсват политическият ореол и опитът на Лула, който управляваше
разилската "желязна дама", както преди време наричаха Дилма, се оказа политически твърде самотна в процедурата по отстраняване от поста й.
Дилма Русеф вече не е президент на 200-милионна Бразилия. Тя беше отстранена от президентския пост с обвинението, че е манипулирала държавния бюджет без разрешение от парламента и в полза на собствената си предизборна кампания. Дилма - както фамилиарно я наричат нейните сънародници - и политическите й приятели определят този импийчмънт като "парламентарен преврат", "национален срам", "удар срещу демокрацията" и т.н. Но би било безсрамие да се твърди, че в този процес не са стриктно спазени всички конституционни изисквания.При искане за предсрочно прекратяване на президентските правомощия конституцията на Бразилия регламентира продължителна съдебно-парламентарна процедура. Тя се инициира от представители на съдебната власт, преминава през двете камари на парламента и приключва с гласуване в Сената. Окончателното решение се взема, ако поне две трети от състава на 81-членния Сенат гласува за отстраняването от длъжност на президента.Дългата и сложна процедура на импийчмънта, гарантирана за законосъобразност от участието в нея на председателя на Върховния съд Рикардо Левандовски, не приключи в полза на вече бившия президент. След изслушване на пледоарията на Дилма и на нейните защитници 61 сенатори гласуваха за прекратяване на нейния мандат, а само 20 се противопоставиха.нито през първия (2010 - 2014 г.), нито във втория си мандат. Да, Бразилия остана невредима в бурята на световната икономическа криза. Нещо повече - точно през онези години тя се превърна от екзотичен в икономически гигант и започна успешно да се домогва до участие в глобалния елит с претенции за постоянно място в Съвета за сигурност на ООН.През последните три години обаче Бразилия изпадна в дълбока икономическа и политическа криза.Петролният гигант Petrobras, чийто оборот е над 150 млрд. долара, преживява огромни сътресения, които засегнаха върховете на политическата класа и част от едрия бизнес. Ръководните кадри на Petrobras са взимали огромни подкупи от строителни форми и са насочвали част от парите към партийните каси на управляващата коалиция. Смята се, че между 1 и 3% от парите по договорите, подписани през периода 2004 - 2012 г., са отделяни за такива цели. Разследващите органи твърдят, че в тези години близо 4 млрд. долара са "преместени чрез нетипични финансови транзакции".Скандалът сс минимална намеса на партиите и с максимално използване на личната си харизма. Дилма няма качествата да управлява чрез харизма. Заедно с това тя не показа умения и желание да води диалог с партиите и с обществото. В ролята си на президент Дилма продължи да доказва себе си като добър администратор и технократ, но не изяви уменията на политически лидер. А за ефикасността на един президент първото е необходимост, но без второто необходимото не е достатъчно.В този контекст почти всички формации от 10-партийната управляваща коалиция се "освободиха" от лоялността си към Дилма и нейната партия, която разполага само със 70 депутати в 513-членната Долна камара на парламента. На 29 март основният партньор – центристката Партия на бразилското демократично движение, която от 2003 г. е главният съюзник на Партията на трудещите се - напусна коалицията. В тази посока тръгнаха и други от коалиционните партии. Така на 17 април, когато Долната камара гласува дали да се даде началото на импийчмънта, 317 депутати бяха за започването му, а само 115 се възпротивиха. Макар че управляващата коалиция разполагаше с около 370 депутати, само една трета от тях защитиха "своя" президент. БОтстраняването на Дилма Русеф

fasttext_language: bg


description: От Англия до България с автомобил, куче, палатка и без миг скука

title: Европа на четири колела

maintext:
Тръгнахме от пристанището на Дувър в Южна Англия, заредени с прясно изцеден английски хумор, малко храна и екипировка за нощуване на открито. Като по чудо пристигнахме в София цели и невредими заедно с колата, кучето и палатката. За да пътуваш с домашен любимец и да разгледаш повече държави, най-подходящо е да си със собствено превозно средство. Само така можеш да посрещнеш с отворени очи и обятия това, което съвсем не случайно се изпречва на пътя и привлича вниманието. За шест дни опознахме белгийското крайбрежие и Брюж, Словакия, Егер и термалните извори в Унгария, и Тимишоара в Румъния.
Още от каменната епоха пристанището в Дувър (в Югоизточна Англия) се използва за вход и изход от острова. От него до континента са само 40 км и е хубаво да се минат по вода, защото от ферибота се разкрива величествена гледка към Белите скали на Дувър – варовикови образувания, надвиснали над Северно море на височина над 100 метра.
След около час бяхме в Брюж. Белгия отново ме впечатли с това, че всички градове са различни един от друг. Брюж е средновековен. Той е шарен, с реки и канали, но и с хиляди туристи през цялата година. Има много цветя, разбира се, шоколад, въшкарски пазари (floe markt, т.е. пазари за стари вещи, неприлично надценени), сладолед и типични туристически лодки с говорещи на мегафон екскурзоводи. Има няколко прекрасни просторни площади, където сградите, макар и антични, са освежени в различни меки тонове.
Накрая на парка Astridpark е разположено автентичното ретро кафене L’Estaminet, където сервират прекрасни спагети. Ако искаш да изпиеш една белгийска бира, кафе или горещ шоколад под звуците на музика на живо, мястото е Joey’s в Zilverpand. Ценителите на комбинацията бира плюс билярд пък биха се зарадвали на Charlie Rockets на Hoogstraat. Retsin’s Lucifernum на улица Twijnstraat 6 е интересно място, странна смесица между музей и бар с ексцентричен собственик, но трябва да позвъниш, за да влезеш.
Словакия
Прекарахме нощта на гости при моя добра приятелка, която живее със съпруга и трите си дъщери в просторна къща в предградията. Словаците строго спазват специфични строителни ограничения, за да съхранят архитектурния облик на квартала, който в миналото е бил автентично село. Разказаха ни колко дълго са ходили по мъките, докато построят втори етаж на къщата, и колко стриктно са били проверявани от властите. В крайна сметка живеят в просторна къща срещу църквата, а дворът и паркоместата в него делят със съседите.
Унгария
Унгария е приветлива, весела държава, където хората добре поддържат старите си, но светещи обгрижени къщи. Селцата са свежи – местните държат на градините с красиви цветя и зеленчуци. Елените се разхождат свободно и за втори път в живота си видях сърни (първият беше в Словения), пасящи край пътя, без да се притесняват от шума на моторите.
Eger Bull's Blood (Egri Bikavér)
След здрач, изцедени и пречистени от силните лечебни свойства на водата, се върнахме в Егер и прекарахме нощта в един от многото малки семейни апартхотели на хълма зад замъка, над огромната сграда на университета. Цената е 30 евро за двойна стая, включително използване на кухня. Останахме неприятно изненадани единствено от факта, че всички ресторанти бяха затворили кухнята и единственото място, където беше останала храна след 22 ч., беше търговска верига за бързо хранене. За сметка на това летният нощен живот продължи до ранните часове на следващия ден.
Около пътищата в Румъния в равнините също пасат необезпокоявано стотици свободни елени. Ако имаш късмет, може да забележиш групи от четири-пет животни. За около осем часа стигнахме от Егер до Тимишоара, третият по големина град в страната, който избрахме за наша последна спирка по пътя към Дунав мост. Градът неслучайно кандидатства за Европейска културна столица през 2021 г., макар и да се нуждае от спешна реставрация на още много от прекрасните си сгради.
Със своите цветни орнаменти и заоблени кубета най-високата историческа сграда в града – Ортодоксалната катедрала, напомня руските приказки. За съжаление на окъснелите туристи като нас не е постоянно отключена за посещения. Разходката сред просторния център, наситен с мегаломански сгради, които обаче са с артистична, романтична архитектура, напомняща Гауди, ме остави без дъх – била съм в Букурещ и Констанца, но Тимишоара печели по величие, красота и усещане за открито пространство. Чарът на града проличава точно в тази специфична архитектура, но и в живия културен живот. Много паркове и площади, сред които и елегантният бароков площад, канят гостите на дълги разходки и разговори в откритите кафенета и ресторанти. Някои наричат Тимишоара "малката Виена", защото целогодишно подслонява театрални и музикални представления, изложби, музеи и неспирен нощен живот. Има и еврейски квартал с една от най-красивите сгради в града – синагогата в зоната с фабрики. Издигат се още две синагоги, едната от които е в ориенталски стил, а другата е известна като Ортодоксалната синагога.
Едно вълнуващо пътешествие през Европа по земя – от Англия до България – започна за мен в началото на август тази година. Да се върна от големия остров с кола се оказа екстремно преживяване, изпълнено с твърде много съвсем нови впечатления от места, на които вече бях ходила, но и от земи, които разгледах за първи път. Нямахме конкретен план освен ориентировъчен период от шест дни (който се оказа доста кратък). Изминахме разстояние от около 2300 км през Белгия, Германия, Австрия, Словакия, Унгария и Румъния.Континентална Европа се отличава с прави отсечки, които сякаш безцеремонно пресичат всичко, за разлика от английските пътища, тактично заобикалящи антични каменни постройки, хълмове и гори. Стъпвайки на твърда земя, идеята ни бе да се разходим по белгийското крайбрежие, което продължава около 70 км. Пясъчните плажове са просторни и приветливи, но за съжаление само по няколко километра делят едно населено място от друго.Неприятно се изненадах от масивните двайсетинаетажни блокове, които са предпочитаният архитектурен похват по крайбрежието и наподобяват така нежеланите грандомански хотели по нашето Черноморие. За сметка на това в страната се намира най-дългата трамвайна линия в света, която свързва най-югозападното с най-югоизточното населено място. Трамваите вървят успоредно на брега, разкривайки просторна романтична панорама към водата и облаците. Някъде сред пясъчните дюни прекарахме първата нощ на континента в палатка, необезпокоявани и доволни да се събудим на плажа. Напазарувахме индийски сосове на прилични цени от арабски магазин в Остенде (най-големия морски град в Белгия, който е досущ като останалите застроени селища до морето), сбогувахме се с голямата вода и навлязохме навътре.Алтернативните магазинчета със сувенири от истински творци обаче са на недотам централните улици Ezelstraat и Sint Jakobsstraat, a Leeloo на Sint Jakobsstraat може да зарадва хипстърите. В събота се озовахме на един от главните площади Het Zand, където в почивния ден се разполагат десетки каравани с разнообразни вкусни здравословни гозби. Можеш да похапнеш на крак или да напазаруваш за вкъщи, но задължително преди ранния следобед, защото малко по-късно всички щандове мистериозно изчезват. Чудесен ресторант със свежо и много вкусно меню е Lieven, но цените там не са за всеки джоб. Ресторант Stoepa (Oostmeers) срещу кръговото на гарата има лятна тераса и е по-достъпен, готвят фюжън кухня. До него е Bagientje, където храната е в традиционен фламандски стил, но е малко надценен, винаги пълен и е по-добре да се резервира предварително.Като повечето големи градове и Брюж постоянно се променя. Отлични места често изчезват, а на тяхно място изникват нови. Доста е забавно да се разхождаш безцелно, преоткривайки града.От Белгия до Словакия стигнахме за около 15 часа с едно преспиване в крайпътен хотел в Германия. Цените в подобни мотели са около 80 евро на вечер, но вече бяхме твърде уморени, за да потърсим къде да разпънем палатката. Късно на следващата вечер влязохме в просторна Братислава, разположена от двете страни на Дунав и на левия бряг на Морава. Градът граничи едновременно с Австрия и Унгария, което го прави уникален в културно отношение. Още от древността Братислава е странна смесица от разнообразните етоси, които са я обитавали – австрийци, хървати, чехи, унгарци, евреи и сърби са оставили своите отпечатъци. Сега стандартът на живот е висок, подобен на австрийския. Историческият център е добре осветен и може да се разгледа за около два часа и след залез. Над града, на 85 м над Дунава, се извисява белият замък "Братислава" – романтична постройка от каменната епоха, в която са живели дори келти, преминала гордо през готически и ренесансови архитектурни влияния, за да добие сегашния си външен вид. Градът изобилства от паркове и гора, която е непосредствено до центъра, защото се намира в подножието на т.нар. Малки Карпати, а и на бреговете на две реки. Това го прави подходяща дестинация за туризъм с деца и велосипеди. Заобиколен е от кристално чисти езера, които се използват за плаж през лятото.Словакия е красива страна с много планини. Пресякохме я по средата по първокачествен път, зареяли поглед в безкрайните хълмове. Усещането ми напомни пътешествие по Подбалканския път в България, ако си го представим по-широк и без дупки. Тук-там покрай пътя сред планините се забелязват изоставени замъци и сгушени в зелените възвишения села, които обаче са живи, осъвременени и цветни. Страната е чиста и спретната и макар да минават през планини и гори, пътищата са високоскоростни. Има много ски курорти главно в Татра – най-високата планина, но местните предпочитат да прекарват зимната ваканция в Австрийските Алпи, където, изненадващо, цените са по-ниски.На около шест часа от Братислава е границата с Унгария. Макар и да бяхме все още в Централна Европа, пресичайки я, сякаш навлязохме в съвсем далечна земя. Усещането ми за "Алиса в Страната на чудесата" се засили, когато попаднахме в уникално селце, а край пътя ни спря забележителна градина с десетки каменни статуи, малко по-високи от човешки ръст. Така се правят непредвидени спирки – изскочихме от колата и се смесихме с творбите на незнаен местен скулптор, които предизвикваха учудени размисли.Целта ни в Унгария беше да се потопим в Минералната долина на Егер, която е на двайсетина километра от Националния парк "Бук". Градът е с красива барокова архитектура, гигантски катедрали, улици покрай реката, замък, много исторически сгради и турско минаре. Макар и чак деветнайсети по население в страната, Егер изглежда голям и е привлекателен. Старинните сгради и просторните пешеходни улици и площади приканват за дълги разходки, почивки и дегустация на известното за района червено винов открито кафене или ресторант. Отвсякъде се разкрива омайна гледка към крепостта, оцеляла след няколко битки срещу османската армия. Поне са оставили след себе си хамам с арки, покрити с пищна керамика. В центъра на унгарския град може да се потопиш в тази автентична и реставрирана турска баня с вода от 31 градуса, която е с най-високото съдържание на радон в Унгария.В околността на Егер сред природата още през комунизма са построени огромни курортни комплекси с открити и закрити минерални басейни. Архитектурата им е доста ретро, но все още в употреба, макар и на места да изглеждат плачещи за реставрация. Използвани са масивни материали, които унгарците явно предпочитат да пребоядисват, вместо да сменят. Тричасово посещение на минералните басейни в хотелския комплекс Cascade Demjen струва 8 евро, включително всички вътрешни басейни и тунели с вода, сауни, парни бани и шезлонги за почивка.Немци, сърби, унгарци, словенци и хървати са обитавали тези земи. Тимишоара е обявен за университетски център в началото на миналия век от цар Фердинанд I, което допринася за бурното икономическо и културно развитие на града. През далечната 1884 г. е станал първият европейски град с улично осветление, което е една от гордостите на местните жители. Там за първи път в света е имало и конен градски транспорт в карети, в наши дни заменен с обикновени трамваи.След двучасова разходка в стария център на града се отправихме на юг. Пътят към България стига до реката, виейки се успоредно на нея през хълмисти местности в продължение на 40 - 50 км, преди да пресече Дунав мост. Дунав остава една от най-живописните реки в Европа, което се забелязва дори и през нощта, защото е оградена с хиляди улични светлини. Когато стъпихме на местна земя, състоянието на пътищата и сградите рязко се промени – Румъния отдавна е надминала България по стандарт, поне що се отнася до пътищата и поддръжката на къщите в провинциалните градчета. Около шест часа след като тръгнахме от Тимишоара, стигнахме във Видин, където прекарахме последната нощ в хотел близо до една от крепостните стени. На следващия ден бяхме в София, цели и заредени с куп емоции след този незабравим едноседмичен маратон през Западна и Централна Европа.


description: Страната ни е само на крачка след първия в черната класация - Украйна.

title: България е вторa в света по смъртни случаи заради мръсния въздух

maintext:
И в предишни свои доклади агенцията на ООН предупреждава, че фините прахови частици от автомобилите, електроцентралите и други източници убиват 3 милиона души по света всяка година. Но в това последно проучване СЗО за първи път класира данните си, разпределени по държави. Като абсолютна стойност на смъртните случаи първа в класацията е Китай с над 1 млн. смъртни случаи годишно, следвана от Индия - 600 хил. и Русия - над 140 хил.
България е на второ място по брой смъртни случаи на глава от населението заради мръсен въздух в нова класация на държавите на Световната здравна организация, публикуванa във вторник. Със 118 смъртни случаи на 100 хиляди души държавата ни е на незавидната втора позиция, веднага след Украйна – със 120/100 хил. души вследствие на замърсяването с фини прахови частици. На трето място е Беларус, а на четвърто - Русия. Вероятното обяснение за силното замърсяване в тези държави е тежката индустрия, посочва британският вестник Guardian.Организацията публикува за първи път интерактивни карти с данни от 2012 година, които очертават опасни региони и страни, надвишаващи позволените от организацията допустими нива на замърсяване на въздуха.Сериозно е положението в индустриална Германия, където има 26 160 смъртни случая през 2012 г. Великобритания е на 25-о място с над 16 хил. смъртни случая и Франция с 11 хил. В тази подредба България е с общ брой малко над 8600 смъртни случая, но при сравнително малобройно население.По брой смъртни случаи от глава на населението обаче Китай е на 10-а позиция със 76 смъртни случая на 100 000 души, а Индия – на 27-о място, а Германия и Франция са само съответно с 33 и 17 смъртни случая на 100 хил. души. В световен мащаб 92% от населението живее в държави с мръсен въздух, замърсен над допустимите нива и стандарти, зададени от СЗО.Близо 90% от всички смъртни случаи заради мръсен въздух са в страни с ниски и средни доходи, предимно в райони от Югоизточна Азия и западната част на Тихия океан. Близо 94% от тези смъртни случаи се дължат сърдечно-съдови заболявания, удар, белодробно заболяване и рак. Основният проблем са малките фини прахови частици от 2.5 микрона, известни като PM2.5, които проникват в белите дробове и са замърсителят на въздуха, който най-директно е свързан с повишен риск от смърт.


description: През август повишението спрямо година по-рано е 19,5 процента. Втората най-голяма икономика в света показва все повече положителни сигнали, въпреки...

title: Печалбите на индустриалните компании в Китай са с най-голям ръст от 3 години

maintext: През август повишението спрямо година по-рано е 19,5 процента. Втората най-голяма икономика в света показва все повече положителни сигнали, въпреки че някои анализатори споделят мнението си, че подобрението е по-скоро краткотрайно, отколкото показващо реалното състоянието на пазара. Печалбите на компаниите достигат общо 80 млрд. долара за месеца, като резултатите са базирани на Националното бюро по статистика във вторник. Това е най-голямото увеличение от август 2013 г. насам.


description: Преди две седмици премиерът Борисов беше обявил, че Бокова трябва да се класира между първите двама кандидати, за да запази подкрепата на...

title: Ирина Бокова остана шеста в тайното гласуване за генерален секретар на ООН

maintext:
Преди две седмици премиерът Борисов беше обявил, че Бокова трябва да се класира между първите двама кандидати, за да запази подкрепата на правителството. Бокова получи едва 6 "окуражаващи" гласа, 7 "обезкуражаващи" и 2 "без мнение" по време на петия вот в Съвета за сигурност в понеделник.
Сега Борисов ще трябва да реши дали да подкрепи втора българска кандидатура за поста, като за такава се спряга Кристалина Георгиева. Португалският кандидат Антонио Гутиереш продължава да води в надпреварата, пред бившия сръбски външен министър Вук Йеремич и словашкия външен министър Мирослав Лайчак.


title: Графика на деня: В кои страни в ЕС завършилите университет си намират най-лесно работа

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 34 // 27.08.2016 Прочетете Капитал Daily Брой 168 // 02.09.2016 Прочетете Капитал Light Брой 34 // 27.08.2016 Прочетете


description: Проблемите в Ирландия няма да спрат изграждането на информационния център на компанията в страната

title: Apple се готви да премести офшорните си средства в САЩ догодина

maintext:
Главният изпълнителен директор на компанията Тим Кук реагира остро на решението на Европейската комисия, като на няколко пъти го нарече "абсурдно", и апелира към ирландските власти да не стоят безучастно
© Mike Blake
Apple очаква да плати милиарди долари допълнителни данъци в САЩ, когато през следващата година премести в страната офшорните си средства. Това съобщи през миналата седмица главният изпълнителен директор на технологичната компания Тим Кук, цитиран от Financial Times. По негови думи пред ирландската RTE Apple е заделила няколко милиарда долара за плащания в САЩ, след като пренесе в страната част или цялата сума от 215 млрд. долара, с които компанията разполага зад океана."Към момента бих прогнозирал, че това ще се случи през следващата година", казва той. Кук е споменавал неведнъж, че връщането на тези пари в САЩ зависи от следващия президент на страната, който да преразгледа нивото на корпоративния данък в САЩ, който в момента е 35%. Думите на Кук идват насред разрастващия се данъчен скандал, в който е замесена компанията. В началото на миналата седмица Европейската комисия обвини Apple, че е плащала минимални данъци в Ирландия и трябва да възстанови 13 млрд. евро неплатени данъци в последните 10 години към страната.Кук реагира остро на решението на Европейската комисия, като на няколко пъти го нарече "абсурдно", и апелира към ирландските власти да не стоят безучастно. Европейската комисия нареди на Дъблин да събере парите си от Apple и обвини държавата, че е намалявала прогресивно данъците на Apple дотолкова, че през 2014 г. Apple са плащали само 0.005% корпоративен данък. Кук нарече това "пълни политически глупости". Финансовият министър на Ирландия Майкъл Нунан също не приема намесата на ЕК в данъчната политика на страната. Според Кук коректната сума, която компанията дължи, е 400 млн. долара. "Важно е ирландското правителство да се намеси, защото от нивото на сигурност зависи колко ще се инвестира в държавата в бъдеще", каза още той пред RTE.Европейската комисия обаче държи на сумата от 13 млрд. долара, която е по-голяма от общите данъци, които Apple плаща във всичи останали държави в Европа. Еврокомисарят по конкуренцията Маргрете Вестагер обяви, че Брюксел не е надскочил правомощията си, каквито са обвиненията. "Става дума за данъци, платени по европейската юрисдикция и върху приходи, направени в рамките на Европейския съюз. Смятам, че това очевидно е работа на Европейския съюз", каза тя.В отговор на обвиненията на Тим Кук, че Европейската комисия "просто си е избрала число", Вестагер апелира към Ирландия и Apple да разрешат публикуването на решението на Европейската комисия, така че хората да могат да видят аргументите зад решението. "Ако решавах аз, класифицираната версия на документа щеше да бъде публикувана вчера. Надявам се, че Apple и Ирландия ще бъдат отворени и ще сътрудничат, така че да може решението да бъде публикувано възможно най-бързо. Добре е всички да видят какво стои зад решението на Европейската комисия", добави още тя.Въпреки скандала Apple ще продължи изграждането на информационен център в Ирландия на стойност 800 млн. долара, като Кук обяви, че "грешните решения, базирани на политика, няма да се отразят на нашата връзка с Ирландия".


description: Цените преминаха 3 долара за милион термални единици, а в основата на ръста са покупките на хедж фондове. Повишението е и заради топлото време, което...

title: Фючърсите на природния газ в САЩ удариха 16-месечен връх

maintext: Цените преминаха 3 долара за милион термални единици, а в основата на ръста са покупките на хедж фондове. Повишението е и заради топлото време, което стимулира повече покупки в очакване на зимата. През миналата седмица цената на една MMBTU се повиши с 5%. Само във вторник покaчването беше с 2.5% до 3.01 долара, посочва FT. От началото на годината природният газ в САЩ е поскъпнал с близо 17% по данни на Trading Ecnomics. Другите алтернативни източници като етанол и гориво за отопление обаче са поевтинели през 2016 г.


description: H&M има удоволствието да обяви, че емблематичният фотограф Жан-Пол Гуд засне кампанията за представянето на колекцията KENZO х H&M, с участието на...

title: Жан-Пол Гуд снима кампанията за колаборацията KENZO х H&M

maintext:
Публикацията е част от платеното съдържание в Капитал Light.
В кампанията се появяват Иман, Росарио Доусън, Chance The Rapper, Ryuichi Sakamoto, Клои Севини, Suboi и Xiuhtezcatl Martinez.Кампанията ще стартира на 17 октомври, преди колекцията да влезе в продажба в над 250 избрани магазина на H&M по цял свят, както и онлайн, на 3 ноември. Жан-Пол Гуд стои зад някои от най-влиятелните модни и музикални образи на последните пет десетилетия. За KENZO х H&M, той запазва собствения си отличителен стил при създаването на кампанията, която ще се появи в печатни медии, както и на билборд визии. "Ние обичаме да работим с нашите идоли, и Жан-Пол Гуд е истинска икона. Визиите, които той създаде за KENZO х H&M, са невероятни – улавят характера, позитивността и свободата на колекцията," коментират Каръл Лим и Умберто Леон, творчески директори на KENZO."Работа с H&M и с Каръл и Умберто по кампанията на KENZO х H&M е истинско приключение. Харесва ми отношението, което са внедрили в колекцията, както и техният млад дух, енергия, игривост и стил", казва Жан-Пол Гуд.Иман – супермодел, деец и основател на компанията IMAN CosmeticsРосарио Доусън – актриса и деец, съосновател на Studio 189Chance The Rapper – хип-хоп изпълнителRyuichi Sakamoto – музикант и композиторКлои Севини – актрисаSuboi – рапър изпълнителXiuhtezcatl Martinez – деец и лидер на организацията Earth Guardians


description: Може ли едно възпоменание да обедини страна, която е разделена, разочарована, объркана?

title: Разговори за 11 септември

maintext:
Мемориалът в Долен Манхатън
© Brendan Mcdermid
Рикардо ще навърши 16 след седмица и е загубил майка си преди 15 години. Отнема му много време преди да започне да говори за нея, започва да задава въпроси едва като тийнейджър. Вече не живее в Ню Йорк и тази година няма да присъства на събитията за отбелязване на годишнината от терористичните атаки от 11 септември 2001 г., разказва баба му Ким от Харлем, Ню Йорк. Тя също много ясно помни деня, гледала е телевизия докато се е грижила за внука си у дома, когато вижда как първият самолет се врязва в една от кулите на Световния търговски център. Дъщеря й работела на 104 етаж. Успяла да се обади на майка си, за да й каже какво се е случило и че всеки момент се очаква да евакуират нея и колегите й. Ким не е хранелна много надежда, като бивш полицай разбира добре, че шансовете да види дъщеря си отново са твърде малки.Много хора, които или са гледали новините по телевизията или са приемали обаждания по телефона от близки и приятели са вярвали, че това е инцидент. "Първо си помислих, че пилотът на един от онези двумоторни самолети е загубил контрол над машината и се е разбил в една от Кулите близнаци на Световния търговски център. Но след като видях и втория самолет, бях убедена, че това е терористична атака" спомня си Мишел на 56 от Ню Йорк. "И до ден днешен помня миризмата във въздуха, даже и в Харлем се усещаше. Помня небето, беше ясен, слънчев ден, изведнъж притъмня и се заоблачи. В часовете, дните и седмиците след това не искахме да повярваме какво ни сполетя. Имахме привилегията да живеем в много сигурна страна, разбира се имахме тероризъм на местна почва, но нищо сравнимо с това.""Но паралелно с това вся ежедневен страх", продължава Мишел, чиято дъщеря и до ден днешен отказва да използва градския транспорт. Обяснява как за всеки самолет, който преминава над Ню Йорк, дали за обезпаразитяване, дали за нещо друго, властите пускат публични анонси. Спомня си за отминали времена с други заплахи, когато през 60те години инструкциите в училище са били свързани с атомната заплаха, идваща от Съветския съюз.""След 11 септември тероризмът стана истинска заплаха", казва Джеф от Вашингтон, "а разговорът за сигурността и гражданските права и свободи актуален и винаги разгорещен". Всяка година 11 септември напомня на американците за голямата трагедия от 2001 г., но и за невиждан до тогава момент на състрадание и смирение. "Най-страшният момент извика най-доброто у хората", спомня си Джеф, който в онзи момент е бил в самолет от Вашингтон за Западния бряг, призимен по принуда заради обявеното извънаредното положение. През целия тринайсет часов път обратно към Вашингтон с кола, той срещал добрината на непознати в малки и големи жестове.Животът в САЩ осезаемо се е променил след 11 септември. Веднага след атаките долен Манхатън се превръща в град на духове, разказва Ариела от Ню Йорк. "Сега долен Манхатън е лъскав, обновен и много популярно място за живеене и срещи. Но веднага след 11 септември цените на недвижимите имоти се сринаха, големите компании напуснаха района и много малки бизнеси банкрутираха." Обстойните проверки по летищата и дългите опашки за проверка за сигурност са само малък пример за това как се е променил животът. "Глобално 11 септември направи светът едно много по-несигурно място" продължава Ариела. "Ако 11 септември не беше се случил, светът щеще да бъде едно много по-различно място", като с това намеква, че президентът Буш най-вероятно нямаше да е обявил Война срещу тероризма, както и последвалите войни в Афганистан и Ирак нямаше да са се случили.Петнайсет години по-късно президентът Барак Обама обяви три възпоменателни дни за 11 септември. Годишнините и възпоменанията са важни, човек си спомня състраданието и сплотяващата безусловна подкрепа за ближния в онзи момент. Защото трагедиите и външните заплахи сплотяват. 11 септември е важно напомняне за момент на сплотеност, но далеч не достатъчно, за да държи държава от над 320 милиона души обединена. "В трудни времена, исторически погледнато, винаги сме се обединявали" казва Том от Вашингтон. Но трябва ли на всяко поколение да се напомня с пагубни събития колко непостоянни са стабилността и сигурността, за да могат те да се стремят към идеалите, които ги сплотяват?Американската мечта все още витае във въздуха като "низ от благородни ценности, към които се стремим, обединени около идеята за равни възможности и идеята, че всички заслужаваме да живеем свободно и да преследваме щастието си" казва Джеф. Достатъчно е да се огледа човек, за да види символите, олицетворяващи тази мечта – от знамената, до мотото на САЩ E pluribus unum (от многото - един), гравирано в американската валута.Символите могат както да обединяват, така и да разделят. Съвсем скоро футболистът Колин Каперник остана седнал при изпълнението на химна преди началото на мач. "Няма да стана, за да покажа гордост от флага на страна, която потиска чернокожите и цветнокожите" каза Каперник пред медиите. Сред хората с различен етнически произход, най-вече сред чернокожите в САЩ все повече расте недоволството, че конституцията не е писана за тях, тъй като бащите-основатели са притежавали чернокожи роби. "Мога да преследвам американската мечта в материалните й измерения, но няма как да забравя как при последното интервю за работа преди няколко години интервюиращия написа едно голямо ‚Б‘ до ‘отказ’. Едва ли е седяло за ‚красива‘" (и черен и красив на английски започват с ‘b’), казва Ариела.15 години след онзи момент на единство, преобладаващата нагласа в САЩ е на разделение и поляризация. Расови различия, икономическо неравенство, многократното увеличение на таксите за образование, са по думите на Джеф само част от причините. "Предстоящите избори показват, че разделението между нас взема превес пред усещането за обединение" добавя Ариела; "сред близките и приятелите ми доминират обезверяването и разочарованието от факта, че някой като Доналд Тръмп би могъл да стане президент".Има моменти и движения, които са над разделенията. 11 септември остава такъв момент на обединение, крайно нужен на американците в контекста на може би най-поляризиращите президентски избори, които щатите са виждали.Луиза Славкова е гост-изследовател в Института за изучаване на човешките права в Колумбийския университет в Ню Йорк и стипендиант на фондация Роналд Лаудер.


description: Най-голям ръст на месечна база има при дълговите инструменти

title: Преките чужди инвестиции се подобряват и през юли

maintext:
В края на юли държавният БЕХ емитира облигации за 550 млн. евро, което може да е допринесло за най-високия ръст на дълговите инструменти през месеца.
© Георги Кожухаров
987 млн. евро (2.2% от БВП) са преките чуждестранни инвестиции към юли.
Преките чужди инвестиции в България за първите седем месеца на годината са 987 млн. евро (2.2% от БВП), показват предварителните данни на БНБ. Спрямо същия период на миналата година има спад от 15%, но това е наваксване спрямо първите пет месеца на годината, когато спадовете бяха много по-големи.Подобрението започна още през юни. Трябва да се има предвид, че числата ще претърпят няколко ревизии през годината, като обикновено те са нагоре. Съпоставени с неревизираните данни за миналата година, към юли дори има повишение – и в номинална стойност, и като процент от БВП.Ръстът на месечна база обаче е двойно по-нисък спрямо май и юни и възлиза на 74.5 млн. евро.През юли има най-голям ръст на дълговите инструменти (със 166 млн. евро повече спрямо юни 2016 г. до 400 млн. евро). Така те стават с най-голям дял спрямо месец по-рано. Това са средства, предоставени от компаниите майки в чужбина на свои дъщерни дружества тук. Те са от значение, въпреки че излизането от подобна инвестиция е по-бързо. Заемните средства могат да бъдат дадени за модернизация (както се случи това с "Лукойл" между 2012 и 2015 г.), но могат да бъдат отпуснати и за текущи разходи. Резултатът през юли може да се дължи на факта, че в края на месеца държавният БЕХ емитира облигации за 550 млн. евро.Доскоро с най-голям дял в инвестиционното портфолио беше реинвестираната печалба. Само за юли обаче тя нараства почти незабележимо до 376.4 млн. евро. Вложенията в дялов капитал (инвестиции на чужди лица в капитала на български дружества, както и покупката на недвижими имоти) са 210 млн. евро и се увеличават с една четвърт спрямо юни.Най-големите преки инвестиции в страната към юли отново са от Холандия ( 20.2% от общия размер за периода), следвани от Люксембург (14.7%) и Великобритания (13%). Прави впечатление, че потокът от Холандия е предимно под формата на дългови инструменти, но заради специалния данъчен статут често инвестициите оттам се оказват български или от друга държава, прикрити зад регистрирани там компании. Например руската "Лукойл" работи тук през холандското си дружество. Интерес към България има и от Германия, Белгия и Унгария.


description: Проекти от сферата на преработващата промишленост и развойната дейност ще получат до 20 хил. лв.

title: Икономическото министерство ще финансира иновативни идеи на младежи

maintext:
Инициативата "Техностарт" е ориентирана към студенти, докторанти и скоро завършили младежи, които имат разработена бизнес идея.
© ГЕОРГИ КОЖУХАРОВ
По света и у нас
Данните на Европейската комисия за страните от ЕС показват нисък резултат на студенти, стартирали бизнес в първите пет години след завършване на образованието си. Само от 3% до 5% от студентите, които не са преминали предприемачески курсове, започват бизнес в първите пет години след университета. За сравнение - 15-20% от започналите бизнес в първите пет след дипломирането са преминали през предприемаческо обучение.
Според прегледа на Европейската комисия на Законодателния акт за малкия бизнес (SBA) за 2015 г. България показва по-ниски от средните за ЕС резултати в областта "Умения и иновации". Българските малки и средни предприятия в сектора на високо- и среднотехнологичните производства са едва 0.8% при 2% в ЕС и само 16% в сектора на интензивните на знания услуги при 28% в ЕС.
Министерството на икономиката обяви национален конкурс по проект "Техностарт 2 – Насърчаване на иновационната активност на младите хора в България". Инициативата е ориентирана към студенти през учебната 2015 - 2016 г. в България или чужбина, докторанти и дипломирани - бакалавър или магистър, които имат разработена бизнес идея. Те ще получат безвъзмездна финансова подкрепа, за да създадат технологични фирми и да започнат собствен бизнес, съобщиха от ведомството.Крайният срок за кандидатстване е до 17 октомври 2016 г.Проект "Техностарт 2" финансира стартиращи фирми с бизнес идея само в сферата на преработващата промишленост и на научноизследователската и развойна дейност. Средствата - 297 хил. лв. - са от бюджета на Министерството на икономиката.То ще предостави безвъзмездно до 19 800 лева за всеки одобрен бизнес план, което представлява 90% от общия размер на финансиране за един проект. За да получи подкрепа, всеки одобрен кандидат трябва да регистрира своя фирма (ЕООД или ЕТ) и да осигури задължителен собствен принос от 10% от необходимите средства (или до 2200 лева).Допустими са разходите за придобиване на дълготрайни материални активи (например компютри, стопански инвентар, оборудване, машини, съоръжения), както и нематериални (софтуер, регистрация на патенти, търговски марки, лицензи и др.). Ще се признават и разходите за ток, вода, отопление и наем на помещения, за закупуване на материали и консумативи, необходими за изпълнение на бизнес плана. Ще се финансират и разходите за външни услуги (например създаване на опитен образец, наем на зали, изработване на интернет страница, счетоводство и др.), както и за банкови такси, свързани с обслужване на ескроу банкова сметка по проекта.Няма да се финансират разходи за труд, командировки, покупка на автомобили и мобилни телефони.Екип по проекта, в който влизат представители на Министерството на икономиката, ще направи оценка на административното съответствие. Следва експертна оценка, а най-добре класираните 30 кандидати ще преминат и през интервю пред оценяващ комитет.Проектът "Техностарт 2" е част от Националната стратегия за насърчаване на малките и средните предприятия 2014 - 2020 г. Това е единственият проект в България, фокусиран изцяло в подкрепа на предприемачеството в университетите.През март т.г. приключи изпълнението на договорите, сключени със стартиращи фирми по първия проект "Техностарт" на Министерството на икономиката, обявен през 2014 г. Финансирано е създаването на 19 стартиращи фирми от български студенти. Десет от компаниите са в сектора на информационните технологии, пет - в преработващата промишленост, а четири - в сферата на научноизследователската и развойна дейност. Създадени са 28 работни места - 19 като самонаети и девет - нови, показва статистиката на икономическото министерство.


description: Обслужването на дестинацията ще започне от 26 мapт 2017 г. Полети ще има всеки ден, а най-ниската цена, на която ще може да се закупи билет, е 19.99...

title: Wіzz Аіr възcтaнoвявa полетите Coфия - Bapнa

maintext: Обслужването на дестинацията ще започне от 26 мapт 2017 г. Полети ще има всеки ден, а най-ниската цена, на която ще може да се закупи билет, е 19.99 лeвa, съобщават от компанията Преди години тя летеше до морската столица, но преустанови полетите. В момента по дестинацията редовно лети единствено "България ер". Лоу кост превозвачът е включил в пролетно-лятното си разписание за догодина и два полета седмично - в сряда и неделя, до Kaтaния на остров Cицилия. Цените на билетите до там ще започват oт 39.99 лeвa.


description: Неубедителната практика на съдебната система може да превърне всеки, който дава кредит, в престъпник

title: Кога заемодателят става лихвар

maintext:
© Асен Тонев
"Прокуратурата проверява Стоян Александров за лихварство за периода 2002 - 2016" - тази новина съобщи преди няколко дни говорителят на главния прокурор Румяна Арнаудова.Поводът - трима души, взимали кредити от бившия финансов министър в правителството на Любен Беров (1992 - 1994 г.), се оплакаха в ефира на bTV, че той извършва лихварска дейност.Ако видим фактите, можем да предположим и причината тази проверка да бъде назначена точно сега. Едва ли е само появата на тримата граждани по телевизията. Поне от 2008 г. прокуратурата знае, че Стоян Александров дава заеми, а в различните ѝ структури има поне четири преписки за тази му дейност. Защо сега? И дали има нещо общо факта, че Стоян Александров е общински съветник в София от партията на Татяна Дончева "Движение 21"? Бившата червена депутатка наскоро се кандидатира за президент, а движението й е сред острите критици на държавното обвинение.И ако до този момент лихварството се асоциираше по-скоро с основната дейност на бароните в ромските махали, казусът със Стоян Александров го постави на нова плоскост - всеки ли, който дава заем срещу лихва, всъщност може да попадне под ударите на закона?Неубедителната съдебна практика, оплетеният наказателен закон и прокуратурата, която не се свени да играе на "тука има - тука няма", поставят под съмнение настоящата съдебна и прокурорска практика по този престъпен състав от Наказателния кодекс и налагат преосмисляне на въпроса какво точно защитава той.През октомври 2008 г. Бойко Борисов, към онзи момент столичен кмет, подава поредния си сигнал до Софийската градска прокуратура. Поводът - фирма на брата на тогавашния зам.-директор на ДАНС Иван Драшков - Петър, е купила голям терен в София, използвайки фалишифициран подпис на Борисов.Прокуратурата започва ударно разследване, в рамките на което става ясно, че сделката на Петър Драшков е финансирана със заем, отпуснат от фирма на Стоян Александров, който към момента на отпускането на кредита е председател на надзорния съвет на Търговска банка D. "Парите преведох на Петър Драшков по банков път в Корпоративна банка. Заемът отпуснах за срок от три месеца, като малко преди изтичане на срока Драшков преведе на два транша цялата сума", казва в разпита му тогава Александров.Фирмата на Стоян Александров "Стал 2007" е регистрирана в БНБ като финансова институция и няма законов проблем да отпуска кредити. От Имотния регистър се вижда, че извън кредитирането през фирмата си, за последните десет години и като физическо лице Александров е отпуснал над 25 заема, обезпечени с ипотека. И това само в района на Агенцията по вписванията в София."Никога не съм крил, че давам заеми. Аз самият не съм имал и един лев заеми. Същото се отнася и за фирмите ми. А това означава, че давам назаем само свои собствени пари, при това с доказан произход и платени данъци", каза той в интервю за "24 часа".Татяна Дончева, която защитава Александров, коментира, че прокуратурата проверява общинския съветник от поне пет години именно по преписки за лихварство. Тя изброява номерата на четири проверки срещу него, всичките прекратени - в Софийската градска и Софийската районна прокуратура, в Специализираната прокуратура, която се занимава с организирана престъпност, и дори в създаденото от Цацаров Специализирано звено "Антикорупция".Тезата на Дончева е, че Александров не нарушава закона, тъй като Наказателният кодекс инкриминира извършването на банкова дейност без разрешение. "Отпускането на заеми не е банкова дейност, която включва цял пакет от дейности, като набирането на влогове например." Всъщност влогонабирането е единствената изключителна банкова дейност, коментира юрист, специализирал в областта на кредитните институции.В същото време съдебната практика, която далеч не е консистентна, по-скоро показва, че ако бъде предаден на съд, съществува голяма вероятност Александров да бъде осъден за лихварство.Отпускането на заеми срещу лихва съществува още в древен Рим, а днес е съвсем обичайно облигационно отношение. Кога обаче тази дейност става престъпление? В практиката на Върховния касационен съд има немалко потвърдени присъди, в които се приема, че системното даване на заеми срещу лихва от частно лице е престъпление по смисъла на чл. 252 от Наказателния кодекс, който предвижда затвор от три до пет години и конфискация до половината от имуществото за всеки, "който без съответно разрешение извършва по занятие банкови, застрахователни или други финансови сделки, както и платежни услуги, за които се изисква такова разрешение".Съдилищата приемат, че една дейност се извършва по занятие, когато е осъществявана системно (повече от три пъти) и едновременно с това служи като източник на основни или допълнителни доходи за извършителя.Тази съдебна практика е обект на много критики от уважавани практикуващи юристи. Колко трябва да са точно раздадените кредити, за да е налице престъпление?Според публикация в "Адвокатски преглед" на Васил Петров, днес доктор по административен процес и съдия в гражданското отделение на Софийския районен съд, за престъпно лихварство по занятие може да се говори едва след 30 сделки. Най-съществен е аргументът, че когато дейността по кредитирането е финансирана със собствени средства на заемодателя (както Стоян Александров се опита да подчертае преди седмица), а не с пари, събрани от влогонабиране, това по съществото си не е банкова дейност и не подлежи на разрешителен режим. Ако фирма раздава системно кредити, тя трябва да се регистрира в БНБ. Ако не го направи, ще извърши административно нарушение, което се наказва с глоба. Физическо лице няма как да се регистрира като небанкова институция. По тази причина, когато един гражданин се занимава с раздаване на кредити по занятие, той по дефиниция извършва нарушение, но дали това е престъпление?"При всички случаи кредитиране, извършено от физическо лице, представлява нарушение на закона, но престъпление по чл. 252 от НК може да има само ако кредитирането е със средства, събрани от влогонабиране. Само тогава кредитирането представлява банкова дейност, която е подчинена на разрешителен, а не на регистрационен режим. В останалите случаи, когато кредитирането е извършено със собствени средства, то не е престъпление, а административно нарушение по Закона за кредитните институции" - това е тезата на проф. Пламен Панайотов, преподавател по наказателно право, ръководител на катедрата по наказателно право в Софийския университет.Според него ключово значение в случая има обстоятелството, че действащият ЗКИ предвижда два режима на кредитиране - разрешителен и регистрационен. Разрешителен е режимът за кредитиране като банкова дейност със средства от влогонабиране. Но кредитиране може да се извършва и при регистрационен режим от небанкова финансова институция, при което средствата не са набрани от влогове. Престъпление може да е налице само когато системно се извършва по занятие финансова дейност (банкови сделки, застрахователни и други), за която се иска разрешителен (лицензионен) режим, а не регистрационен.Масово съдилищата не правят разграничение между разрешителен и регистрационен режим при произнасяне на присъдите за лихварство. Това обаче прави ВКС в едно свое решение от март миналата година (№75/15, март 2015 г. на 3 НО ) по дело за нарушение на Валутния закон, когато приема, че действията по обмен на валута не са престъпление по чл. 252, ал. 1 НК, а административно нарушение, тъй като търговците, извършващи дейност като обменни бюра, подлежат само на регистрация в Министерството на финансите.Всъщност в подкрепа на тази теза е и голямата картина - лихварството е обявено за престъпление с оглед защитата на паричната и кредитната система, а няма как един човек да застрашава банковата система или конкретна банка дори, когато извършва кредитиране със собствени средства и на собствен риск.Васил Петров поставя друг въпрос - въобще за смисъла на тази забрана, защото тя "няма да премахне нуждата от парични средства, в която изпадат различни лица и която не може в пълна степен да бъде задоволена от кредитните институции и другите кредитодатели". В същото време, отбелязва юристът: "Забраната, правейки дейността на лихварите нелегална, оскъпява заради внесената несигурност и заплаха от наказателно преследване допълнително лихвите по отпусканите от тях заеми и така всъщност уврежда интересите на лицата, които се цели да бъдат защитени, а освен това сериозно затруднява възможността държавата да упражнява ефективен контрол."Големият проблем от лихварската дейност идва от други, свързани с нея престъпления, които съставляват реална обществена опасност. Според доклад на Центъра за изследване на демокрацията (ЦИД) за пазарите на организираната престъпност лихварската дейност е трайно установена в почти всички градове на страната: "От малки градове, където има по няколко лихвари, до големи областни центрове, където има десетки такива. Някои общности с висок дял на безработица са диспропорционално засегнати - практически няма ромска махала без лихвари." В доклада се описват моделите, някои оперират под прикритие на легитимни бизнес структури като финансови институции, заложни къщи или магазини за хранителни продукти, които "биват използвани за идентифициране на жертви".Според ЦИД другата група са тези, които действат изцяло извън закона. Организацията описва мрежи и йерархични структури от лихвари, при които "единствено лихварите на най-ниско ниво дават директно кредитите на крайния потребител, а те се отчитат на по-високо ниво. Капиталите на лихварите на най-високо ниво могат да надхвърлят суми от над 1 млн. лв.".Полицейски служител, работещ по линия на организираната престъпност и пожелал анонимност поради естеството на темата, разказа пред "Капитал", че лихварството е обвинението, което най-често се "закача", когато се разследват регионални престъпни групи, действащи в бедни райони като Северозападна България и ромските махали. Причината е съвсем прагматична и няма много общо със закона - тези престъпления "се доказват" много по-лесно от останалите.Първо, това са средства, които в повечето случаи идват от друга престъпна дейност - търговия и трафик на наркотици, рекет, каналджийство, сводничество, трафик с цел сексуална експлоатация и данъчни престъпления, разказва източникът ни. Предоставянето им като заеми далеч няма само за цел генериране на печалба от лихви. Това е начин парите да бъдат легализирани, но освен това превръща лихварите в изключително влиятелни в общностите, в които оперират. "Те контролират длъжниците си, а това е от ключово значение, когато има избори", коментира източникът. Лихварите много често са тези, през които се купуват гласове. В тази посока е и заключение на ЦИД: "Обвързаността на някои лихвари с (местни) политически партии създава предпоставки за политически "чадър" над лихварската дейност."Преследването на лихварите от правоохранителните институции е начин тези мрежи за контрол да бъдат поставени на ново подчинение. Показателно е, че след идването на власт на първото правителство на ГЕРБ има вълна от такива разследвания.Ако се съди по акциите на прокуратурата по линия на организираната престъпност, най-често задържаните за лихварство са окичени и с други престъпления - участие в организирана престъпна група, рекет, нанасяне на телесни повреди, палежи. Много често това са именно местни силови лидери. Обвинения за лихварство бяха повдигнати на кмета на Галиче Ценко Чоков, неговия опонент в региона Ангел Попов-Главестия, пернишката група "Килърите 3", Камен Желев от бандата на Рижите от Ямбол и Бургас (свързан с ловеца на мигранти Господин Динев-Динко). Операции срещу лихвари е имало в ромската махала Филиповци и т.н. Най-вероятно съвсем скоро до тези герои на късния преход ще можем да добавим и един на ранния - Стоян Александров.Това обаче едва ли ще реши проблемите, на които лихварството е функция - тежката криминална престъпност, данъчните престъпления, корупцията и купуването на гласове.


description: Подаването на поръчки ще продължи до 19 ноември. Компанията излиза на борсата с цел цел да набере минимум от 783 хил. лв., а в зависимост от...

title: В четвъртък започна записването на акции на "Алтерко"

maintext:
Главния изпълнителен директор на "Алтерко" Димитър Димитров
[Редакция]
Подаването на поръчки ще продължи до 19 ноември. Компанията излиза на борсата с цел цел да набере минимум от 783 хил. лв., а в зависимост от активността на инвеститорите сумата може да достигне 3.1 млн. лв.
Главният изпълнителен директор Димитър Димитров на среща с потенциални инвеститори разясни инвестиционната стратегия на компанията. Тя включва инвестицията в развоен център и производството на продуктите от вида "интернет на нещата", които включват интелигентния часовник MyKi, системата за управление на дома SHE и др. Компанията няма да изостави основния бизнес, който е свързан с телекомуникациите.
Новите акции на борсата ще достигнат 10% от капитала на емитента, като мажоритарната собственост остава в Димитров и другия основен акционер Светлин Тодоров.


description: От компанията казват сбогом на аудиожака в iPhone 7

title: Apple не изненада с новата си линия iPhone

maintext:
Новите характеристики вече бяха изтекли в мрежата, макар и непотвърдени, а от Twitter акаунта на Apple по погрешка пуснаха детайли за новите си продукти още преди презентацията на Тим Кук да е започнала.
© BECK DIEFENBACH
Големите критики към Apple отново са насочени към факта, че компанията използва в новите си модели смартфони вече изпробвани нововъведения от свои конкуренти. Новите модели iPhone 7 и 7 Plus например са водо- и прахоустойчиви, но Samsung произвеждат телефоните си с подобни защити още от 2014 г.
Новият iPhone 7 Plus също така ще има и двойна камера, която наподобява тази на Huawei P9, разработена съвместно от китайския производител на телефони и
марката
фотоапарати Leica. От Huawei
побързаха да пуснат подигравателни рекламни материали
с
P9, в които обявяват очарованието си, че и други са поели по техния път. Новите характеристики вече бяха изтекли в мрежата, макар и непотвърдени, а от Twitter акаунта на Apple по погрешка пуснаха детайли за новите си продукти още преди презентацията на Тим Кук да е започнала.
Друго, което се забелязва още на пръв поглед в новите модели, е дизайнът им.
Т
ой остава непроменен от вече две години, когато от компанията представиха iPhone 6 и iPhone 6 Plus. Единственото нововъведение тук са две нови вариации на черния цвят, в който телефоните ще се продават, но за много от анализаторите и поддръжниците на Apple, това не е достатъчно, за да накара хората да направят ъпгрейд или да предпочетат новите телефони пред старите.
Както вече се знаеше от изтеклата информация, Apple премахват своя аудиожак и вместо него вече на iPhone ще се слуша аудио чрез специалните слушалки на компанията Air Pods, които ще бъдат продавани отделно. Остава възможността за традиционни слушалки, но те ще могат да се ползват само чрез адаптер, който ще бъде предоставен с всеки iPhone. Премахването на жака беше определено от Тим Кук като смело решение, водещо напред към безжичното бъдеще, но много анализатори споделиха притесненията си относно това как ще бъде прието решението.
Много внимание на презентацията беше обърнато на Nintendo. Голямата новина за двете компании е, че Super Mario най-накрая ще се появи на екраните на Apple, като това се отрази предимно на акциите на Nintendo, които скочиха с 29%, докато тези на Apple не направиха обичайния си голям скок при представяне на нови модели. Apple също така ще предоставя възможност за игра на Pokemon GO от новата си линия часовници, която също е водоустойчива.
Най-големият проблем за Apple се оказа не изтеклата информация или недостатъчните нови функции или модели, а чувството, че компанията пази големите си козове за следващата година, когато ще бъде представен iPhone 8 (от компанията вече потвърдиха, че ще пропуснат модела си 7S). Той ще отбележи десетата годишнина от пускането на оригиналния iPhone и за много от феновете на марката вече е ясно, че няма как при този модел Apple да заложат на стар дизайн или
фокусът да е върху
технологии, въведени от конкурентите им преди тях.
Apple официално показа новата си линия смартфони iPhone 7 и iPhone 7 Plus, в които има редица нововъведения спрямо предишните и липсват някои традиционни характеристики. На годишното събитие на компанията освен смартфоните компанията представи и второто си поколение часовници Apple Watch, което ще бъде фокусирано върху потребителите с интерес към фитнеса. Голяма изненада беше ролята на Nintendo в презентацията. Японската компания най-накрая ще позволи на американския гигант да използва франчайза Super Mario, а от своя страна Apple са разработили смарт часовниците си така, че на тях да може да се играе хитовата игра Pokemon GO.


description: Honda Civic и Hyundai i30 ще опитат да детронират Golf

title: Новите претенденти за трона

maintext:
1
2
3
4 От Hyundai смятат, че i30 предлага неподвластен на времето дизайн
© Hyundai
1
2
3
4 Honda Civic е изцяло нов автомобил, създаден на практика от нулата
© Honda
1
2
3
4 Големият въпрос е дали клиентите в класа на Rio търсят всички тези технологии, които моделът предлага
© KIA
1
2
3
4 Новото лице на Dacia
© Renault
На всеки автосалон се представят десетки нови модели. В истински популярни се превръщат не повече от пет от тях, като не е трудно да се прогнозира и кои от дебютантите в Париж имат шанса да направя запомнящ се дебют в Европа. Странно или не, повечето от тях са рожба на азиатски производители, но се правят на Стария континент.Типичен "колонизатор" е новият Hyundai i30. Моделът в голф класа е разработен в Рюселсхайм - град, свързван доскоро само с Opel, и има амбициите, че предлага точно това, което европейците искат. На първо място е атрактивният дизайн, определян като неподвластен на времето и балансиран.В същото време колата е и изключително ефективна, за което спомагат ниският коефициент на въздушно съпротивление и дебютиращите в модел на Hyundai клапа зад радиаторната решетка и въздушни завеси от двете страни на предната броня, които намаляват завихрянето на въздуха в колесните ниши.Автомобилът ще използва бензинови и дизелови двигатели с малък работен обем и турбокомпресор. Клиентите могат да избират между новия 1.4 T-GDI четирицилиндров двигател с турбокомпресор със 140 к.с., трицилиндровия двигател с турбокомпресор 1.0 T-GDI със 120 к.с. или четирицилиндровия 1.4 MPI със 100 к.с.Дизеловото предложение е 1.6-литров четирицилиндров двигател с турбокомпресор с три мощности: 95, 110 и 136 к.с. Двигателите се комбинират или с 6-степенната механична трансмисия, или със 7-степенна трансмисия с двоен съединител.Шасито на Hyundai i30 е създадено за динамично шофиране при висока степен на комфорт. Сред системите за безопасност присъстват автономно аварийно задействане на спирачките, интелигентен круиз контрол, предупреждение за "сляпо петно", предупреждение за преминаващи отзад автомобили, система за придържане на избраната лента и т.н.В салона се използват качествени материали, като се забелязват дори алуминиеви акценти. Плаващият екран на опционалния осеминчов навигационен сензорен екран на арматурното табло интегрира всички функции, свързани с навигация, медии и свързаност. Багажният обем на i30 е минимум 395 литра, като достига до 1301 литра при сгънати седалки.Honda Civic e друг популярен модел в голф класа, като в Париж беше показано неговото десето поколение. Автомобилът е създаден на практика от нулата, като използва нова платформа и двигатели. Колата е по-лека с 16 килограма от предшественика си, а центърът на тежестта е свален.Със Civic дебют в модел на Honda правят два нови бензинови двигателя. По-скромният е трицилиндров еднолитров с мощност 129 конски сили, а другият е 1500-кубиков със 182 коня. И двата мотора могат да бъдат съчетани или с 6-степенна механична трансмисия, или с безстепенна CVT със седем симулирани предавки.Новият Civic смята, че ще отнесе конкуренцията, що се отнася до вътрешното пространство и мястото за багаж. Благодарение на увеличеното с 3 см междуосие пасажерите отзад се радват на с 9.5 см повече разстояние за краката. Минималният обем на багажника пък е респектиращите и рекордни за сегмента 478 литра.В салона впечатление правят по-качествените материали. Системата за забавление е нова, с повече функционалности и онлайн базирани услуги. Мултимедията използва 7-инчов цветен тактилен дисплей, като навигацията е от "Гармин".Наборът от система за сигурност в Civic включва сигнализация за напускане на лентата, без да е подаден мигач, асистент за позициониране в средата на лентата, адаптивен круиз контрол, система за разпознаване на пътни знаци и други.Трайна тенденция е европейските купувачи да предпочитат модели в по-ниския В-клас вместо доскоро любимия голф сегмент. В Париж видяхме няколко нови предложения и тук, като за българския потребител може би най-любопитната премиера е на обновената гама на Dacia. От есента моделите Sandero, Sandero Stepway, Logan и Logan комби ще се предлагат с изцяло нова предница – далеч по-атрактивна и модерна.Цялостната визия е променена с добавянето на нова радиаторна решетка, актуализираният дизайн на броните и добавянето на дневни LED светлини, които в бъдеще ще офромят светлинния подпис на Dacia. Задните светлини на трите модела също за модернизирани. В интериора са използвани по-качествени материали, повишена е ергономичността, а отделенията за багаж са още по-щедри. Добрата новина е, че красотата при Dacia няма да се плаща скъпо. Sandero, Sandero Stepway, Logan и Logan комби ще останат най-достъпните в сегментите си.Сериозен шанс за пазарен успех има и четвъртото поколение на Kia Rio. Най-впечатляващите новости са свързани с интеграцията на работеща с радар функция за автономно аварийно спиране с разпознаване на пешеходци. Колата разполага и предупредителна система за напускане на лентата за движение.Rio е със сантиметър и половина по-дълъг от предшественика си (4.07 метра), а междуосието е повишено със сантиметър до 2.58 м. Актуализираните размери позволяват за краката на пасажерите отзад да има повече място, а багажният обем да се увеличи с 13% до 325 литра.Сред двигатели има бензинови с многоточков инжекцион от старата генерация (84 и 100 к.с.), както и най-съвременните еднолитрови турбомотори (100 и 120 к.с). Дизелът е 1.4-литров със 70 и 90 конски сили.Промените в кормилното управление и окачването би трябвало да предложат пъргаво и отзивчиво управление в съчетание с подобрен комфорт.В салона специално внимание е обърнато на изобилието от места за съхранение на дреболиите, които съпътстват всяко пътуване. Мултимедийната система е с петинчов дисплей и предлага пълно интегриране на смартфони. Навигацията е от TomTom.Почитателите на автомобилите с най-пестеливи размери със сигурност ще бъдат заинтригувани от миналия през фейслифт Fiat Panda, която си остава и сред малкото коли в класа с офроуд модификация, Panda Cross. Отвън промените са едва забележими, като се запазват възможностите за персонализация, практичността и лесно използване в ежедневието.Panda e все така компактна, като дължината е 3.65 метра, ширината 1.64 м, а височината 1.55 м. Промени има в дизайна на джантите, както и в шарките на тапицерията.Въпреки скромните си размери Fiat Panda предлага багажен обем от минимум 225 литра, който скача до 870 литра при сгънати задни седалки. Базовият двигател е 1.2-литров бензинов с 69 конски сили, а версиите на печелилия куп награди 900-кубиков туин еър предлагат 65, 85 и 90 конски сили. Дизелът е с 95 коня. Panda и Panda Cross имат и фабрични версии на метан или на пропан-бутан.Голямата новост в колата е мултимедийната система UconnectTM, която вече е напълно съвместима със смартфон, като през екрана могат да се управляват всички функции и приложения на телефона.


description: Продавач на оценявания за над 60 млн. лв. актив е "Виена реал естейт" на Willi Betz

title: "Спиди груп" купува логистичния парк на СОМАТ в Горубляне

maintext:
1
2
3 Логистичният център на СОМАТ в Горубляне беше изграден от германската Willi Betz и открит през 2004 г. от тогавашния президент Георги Първанов
© НИКОЛАЙ ДОЙЧИНОВ
1
2
3 Мажоритарният собственик на "Спиди" и главен изпълнителен директор Валери Мектупчиян
© Цветелина Белутова
1
2
3 До този момент куриерската "Спиди" и мажоритарния й собственик не са притежавали имоти.
© Цветелина Белутова
Капиталът й е 20 млн. лв., а а
"Спиди груп" планира да купи логистичната база на СОМАТ в Горубляне, част от която и сега е наета от българската куриерска компания. Сделката е разделена на две - придобива се целият имот, който обитава "Спиди", а за останалите сгради в парка се създава смесено дружество, в което контролният пакет от 76% ще е на "Спиди груп". Активът на транспортната компания се предлагаше за продажба и преди време, но явно сега собственикът и купувачът са постигнали споразумение. Цената не е известна, но според отчета на компанията продавач активът е оценен на 63.5 млн. лв. Това е една от най-големите имотни сделки на годината, тъй като се продават сгради с площ над 40 хил. кв.м.За промяната в собствеността се разбира от уведомление за намерението за концентрация, изпратено до Комисията за защита на конкуренцията. Според съобщението компанията, която е мажоритарен собственик на куриерската компания "Спиди", иска да придобие контрол върху активи на "Виена реал естейт" - дружество, управляващо имотите в България на германската група Willi Betz, която е една от големите в сферата на автомобилния транспорт и логистиката. В страната освен като собственик на някогашния държавен гигант в превозите СОМАТ е известна и като генерален вносител на Mercedes чрез "Балкан стар аутомотив". Транспортният бизнес обаче се сви в пъти през последните години и вероятно това е сред мотивите за продажбата.Детайли, че става дума за базата в Горубляне, идват от покана за общо събрание на облигационерите на "Виена реал естейт". От "Спиди груп" обясниха, че ще дадат повече подробности около сделката и бъдещите си планове относно придобиването на логистичния парк на по-късен етап след приключването на сделката. Придобиването на базата обаче ще бъде ново начинание за компанията - за инвестиция в имоти, които да управлява не само за собствени цели. "Спиди груп" не разполага с актив от такъв тип, а компанията куриер Speedy към момента е наемател в около 40 депа в страната. "Ще продължим да развиваме базата такава, каквато е. Тя е заета почти 90%", коментира Данаил Данаилов, член на борда на директорите на "Спиди".От документите, представени в Търговския регистър и до борсата от "Виена реал естейт", става ясно, че предстои да бъде създадено ново дружество, в капитала на което ще бъде апортирана базата в Горубляне, която е обезпечение по облигационния заем. Той първоначално е сключен през 2012 г. и за сума 12 млн. евро, като по план трябва да се изплати до 2020 г. Според последните отчети към средата на 2016 г. са останали за издължаване още 7 млн. евро. Освен това компанията има и още около 47 млн. лв. задължения към една швейцарска и три български банки (Инвестбанк, "Пиреос" и Райфайзенбанк), както и още 58 млн. лв. задължения към свързани лица. Любопитно е, че паралелно с обявеното намерение за продажба на базата за пръв път компанията пропуска да направи в срок лихвено плащане по емисията си облигации. В отчетите се говори и за просрочени плащания по лихви и главници към компании от групата.По план 76% от капитала на това ново дружество ще бъде прехвърлен на "Спиди груп", но за каква сума не става ясно. Базата в Горубляне е най-големият актив на компанията, като по баланс стойността му е общо 63.5 млн. лв. - земята е оценена на 21.4 млн. лв., сградите (шест по-големи и няколко малки) на 40.2 млн. лв., а оборудването на под 2 млн. лв. Не е ясно доколко тези числа отговарят на пазарните реалности, но при всеки случай при апорта ще трябва да се направи нова оценка. Другият по-съществен като стойност актив е базата в столичния квартал "Хаджи Димитър"."Виена реал естейт" е учредена през 2000 г. и е собственост на "ВХО холдинг", Австрия.ктивите й са 233 млн. лв. според последния отчет на компанията (виж таблицата). От тях голямата част от близо 181.6 млн. лв. са инвестиционни имоти, а останалото са основно участия в дъщерни предприятия и вземания от свързани лица - основно СОМАТ. Тя разполага и с имоти върху 15 площадки, като върху 4 от тях все още няма строителство. Приходите от продажби на компанията за 2015 г. са 15.3 млн. лв., а печалбата й е 3.6 млн. лв. За първото полугодие на 2016 г. постъпленията са 7.8 млн. лв. с печалба над 3.5 млн. лв. На консолидирано ниво приходите са чувствително по-големи - над 77 млн. лв., тъй като отскоро в него са прехвърлени 87.5% от "Балкан стар ритейл".Акционери в дружеството купувач "Спиди груп" са Валери Мектупчиян с 67.13%, Георги Гогов с 24.87% и Славчо Панталеев с останалите 8%. Чрез него те контролират над 66% от публичната куриерска компания "Спиди". В нея 25% има френската GeoPost, която в края на 2014 г. влезе чрез увеличаване на капитала, а в сложната сделка "Спиди" придоби 100% от капитала на "Геопост България" и румънската DPD.Това позволи на дружеството динамична експанзия в региона. Според отчета на "Спиди" тя има 68.3 млн. лв. консолидирани приходи за шестмесечието на 2016 г. при 56.7 година по-рано, което е 20.5% ръст. Печалбата обаче се свива от 4.86 на 3.13 млн. лв. (-35.6%).Компанията майка "Спиди груп" има и други участия, но основната част от активите и приходите са куриерската компания, чийто адрес за кореспонденция е в базата в Горубляне, а официалната регистрация е в съседния офис център "Боила". Покупката вероятно ще се финансира със заемни средства, тъй като към края на 2015 г. компанията не разполага с налични парични средства за такава покупка. Това обаче едва ли ще е проблем. На индивидуално ниво "Спиди груп" практически няма задължения.


description: Инвеститорите изчакват заседанието на ЕЦБ

title: Европейските акции остават стабилни

maintext:
© DADO RUVIC
Борсовите индекси в Европа останаха стабилни в сряда, задържайки се на най-високите нива от април. Понижените очаквания Федералният резерв на САЩ да повиши лихвите си през септември подкрепиха акциите по цял свят, като в Европа успяха да компенсират слабите данни за икономиката на Германия.Широкият индекс STOXX Europe 600, който достигна най-високите си нива от януари в понеделник, се задържа на нива малко над 349 пункта. Основният германски индекс DAX започна търговията със загуби заради статистиката, показваща неочакван спад на индустриалното производство в страната през юли. Впоследствие обаче показателят напредна с 0.3%. Френският CAC 40 и британският FTSE 100 също отбелязаха ръст от 0.2-0.3 на сто.Акциите на енергийни компании като Royal Dutch Shell, BP и Total напреднаха за трети път за последните четири дни благодарение на поскъпването на петрола. Индексът на банковия сектор обаче спадна за трети пореден ден заради притесненията за рентабилността на банките. Акциите на италианската UniCredit поевтиняха с 2.8%, след като премиерът на страната Матео Ренци заяви, че вероятно банката ще трябва да набере допълнителен капитал. Секторният индекс на туристическите и транспортните компании също спадна, след като анализаторите от Deutsche Bank понижиха оценката си за акциите на авиокомпаниите easyJet, Ryanair, Air France-KLM и Lufthansa.Данните, че секторът на услугите в САЩ е отбелязал най-слабия ръст на активността от шест месеца, правят много малко вероятно Фед да предприеме затягане на паричната политика в близко бъдеще. Вниманието на инвеститорите се фокусира върху сигналите, които ще даде Европейската централна банка на заседанието си в четвъртък. Повечето анализатори не очакват ЕЦБ да промени политиката си на това заседание, но прогнозират разширяване на стимулите до края на годината."В момента пазарите предпочитат да изчакат какво ще стане. Търговците си поемат дъх и изчакват заседанието на ЕЦБ. Не очакваме европейските акции да се повишат много повече, освен ако ЕЦБ не предприеме някакви нови действия", коментира пред Bloomberg Майкъл Милхой, старши анализатор в Danske Bank. Пазарите изчакват заседанието на ЕЦБ с необичайно спокойствие – индексът на волатилността на акциите от еврозоната Vstoxx е с 23% под средното ниво за предишните 10 сесии преди среща на централната банка.Доларът отстъпи с 0.5% спрямо японската йена, но остана почти без промяна спрямо еврото. Йената беше подкрепена и от съобщения в медиите, че ръководството на централната банка на Япония е разделено по отношение на програмата за стимули.Слабият долар спомогна фючърсите на петрола да компенсират загубите от предишната сесия. Сортът брент поскъпна с 0.6% до 47.50 долара за барел, а щатският лек суров петрол напредна с 0.7% до 45.10 долара. Поскъпването обаче е ограничено от скептицизма относно възможностите за сделка за замразяване на добива между големите производители.


description: Carat: Рекламите в дигиталните медии в България ще нараснат с 8.5 % през 2017 г.Общите рекламни инвестиции в България ще се увеличат с...

title: Седмични новини за маркетинг и реклама (14 септември)

maintext:
© DADO RUVIC
Фотограф: Капитал
Heineken си партнира с Formula 1 в две рекламни кампании
Snapchat ще достигне близо 1 млрд. долара приходи от реклама през 2017 г.
Към края на тази година социалната платформа ще отчете близо 367 млн. долара приходи от реклама по данни на eMarketer. Според анализа до края на следващата година Snapchat ще увеличи приходите си със 151% на годишна база, достигайки 935 млн. долара. Сред причините за прогнозираното рязко увеличение на приходите се посочва подобреното таргетиране на потребителите и различните възможности за рекламни формати - спонсорирани филтри, "Истории на живо" (Live Stories) и др. Все още обаче е необходимо Snapchat да докаже на рекламодателите, че може да им носи достатъчно добра възвращаемост на инвестициите, пишат от AdWeek. Най-големи инвестиции тази година рекламодателите правят в секцията Snapchat Discover, където потребителите търсят каналите, към които да се абонират. Към края на 2016 г. те се равняват на близо 150 млн. долара по данни на eMarketer. Очакванията са следващата година направлението "Истории на живо" да надмине тази сума, достигайки 304 млн. долара. Основните потребители на мобилното приложение за споделяне на снимки и видеа са т.нар. поколение Millennials, или хората на възраст между 15 и 35 години, които компаниите масово се опитват да таргетират в своите комуникации, защото те създават съвременните тенденции на пазара.
Marie Claire планира да удвои читателите си във Великобритания
Френското издание има за цел да увеличи двойно броя на читателите си във Великобритания в следващите 18 месеца, достигайки до 2 млн. месечни уникални потребители. Плановете са това да се случи чрез фокусиране върху онлайн съдържанието, където медиата има потенциал да се разгърне. За момента печатните издания на Marie Claire са се установили на пазара и имат своята аудитория за разлика от съдържанието, което се публикува онлайн. За да подобри представянето си онлайн, изданието ще увеличи броя на специалистите в диджитъл екипа. Това включва редакторите, мултимедиа експерти, които да работят в посока повече интерактивно и видеосъдържание. Съвсем скоро ще бъде обновена и визията на сайта, а изданието ще се фокусира и върху мобилната му версия, където потребителите ще имат достъп до редица снимки от модни ревюта. Към момента за онлайн поддържането на британското Marie Claire работят близо 40 души, но поради слабото нарастване на аудиторията през последните месеци става ясно, че медиата се нуждае от повече специалисти в екипа, пише DigiDay.
Ted Baker и Google започват съвместна кампания
Британският бранд за луксозни облекла се насочва към дигиталното пространство с помощта на Google, а поводът е новата есенно-зимна колекция. Новата интерактивна рекламна кампания на Ted Baker, изготвена от британската агенция Pod, се основава на идеята за шпионажа. Потребителите могат да разгледат колекцията през специално кратко филмче в тематиката на Джеймс Бонд и да избират желаните от тях дрехи с клик върху героите, а те автоматично ще се добавят в онлайн пазарската им количка. Освен това за пръв път ще бъдат активни и гласовите функции на Google в мобилната версия на сайта на Ted Baker, с които потребителите ще активират подсказки за разгадаването на различни загадки. Кампанията ще се проведе във всички онлайн социални платформи.
Общите рекламни инвестиции в България ще се увеличат с 2.5% през тази година, показват актуализираните прогнози на медийната агенция Carat, част от глобалната мрежа на Dentsu Aegis Network. През 2017 г. общите разходи за реклама ще нараснат с 2.7%, като най-голям ръст на годишна база отново ще отбележат дигиталните медии - с 8.5%. През 2016 г. онлайн медиите се очаква да нараснат с 10%. По данни на агенцията инвестициите в радиореклама през следващата година ще нараснат с 3.4%, следвани от телевизията - с 2.5%. Рекламните инвестиции в списанията ще се увеличат с 2.1%, а във външната реклама - с 1.3% за 2017 г.Според проучвания на Carat и анализи на 59 пазара в Европа, Африка, Северна и Южна Америка, Азия и Тихоокеанския регион общите инвестиции в реклама до края на тази година ще нараснат с 4.4% на годишна база, достигайки 548 млрд. долара. Основните двигатели на това увеличение са европейското първенство по футбол, олимпийските и параолимпийските игри в Рио. Предстоящите президентски избори в САЩ ще генерират рекламни инвестиции в размер на 7.5 млрд. долара, прогнозират от агенцията. До края на тази година се очаква и стабилизиране на руския рекламен пазар с увеличение в общите инвестициите от 6.2%. Този ръст би компенсирал до известна степен по-слабото представяне на пазари като Бразилия и Китай. Прогнозите на Carat предполагат високият ръст в Русия да повлияе на целия регион на Централна и Източна Европа, където се предвижда ръст 4.7% за цялата 2016 г. вместо очакваните от агенцията през март 2.2%.През 2017 г. oчакванията са общите инвестиции в реклама в световен план да достигнат 570 млрд. долара, или с 4% повече от 2016 г., а дигиталните медии ще продължат да бъдат основен рекламен канал.Рекламните кампании със заглавия "Когато шофирате, не пийте!" и "Повече от състезание" ще бъдат лансирани на няколко пазара през тази и следващата година както в телевизионния ефир, така и в дигиталните платформи. Те ще започнат с първата Формула 1 Grand Prix, на която Heineken е и официален партньор (Formula 1 Gran Premio Heineken D’Italia 2016). Проектът "Когато шофирате, не пийте!", част от глобалното партньорство на двете компании, насърчава отговорната употреба на алкохол и безопасното шофиране. Основната комуникация на клипа, в който главна роля заема легендата от F1, Джаки Стюърт, е, че когато човек трябва да шофира, не консумира никакъв алкохол. Вторият проект на Heineken и F1 "Повече от състезание" представя състезанието като спектакъл, а основната фигура в клипа е Дейвид Култард - бивш пилот на F1 и настоящ телевизионен коментатор. "Нашите нови кампании се целят в две ключови области - нов и иновативен поглед върху нашата платформа за отговорна консумация; и кампания на марката, насочена към откриване на търговски възможности. По отношение на всяка от двете кампании ние едва сега започваме. И двете ще бъдат разгърнати чрез многобройни активации, преживявания за феновете, PR инициативи и активации от точката на продажба", коментира за медиите Джанлука ди Тондо, старши глобален директор на марката Heineken."Перно Рикар България" и пет софийски заведения започват съвместна кампания с цел насърчаване отговорната консумация на алкохол и ограничаване на употребата на алкохол от непълнолетни лица.Книгата на Дейвид Огилви "Огилви за рекламата" излиза на българския пазар.7Talents реализира нови видео уеб проекти - онлайн шоуто за таланти "Смях на почивки" и комедийният сериал "Апартамент 404"."Канал 3" вече може да се гледа на Voyo.bg, собственост на bTV Media Group.LinkedIn предоставя нова услуга, чрез която рекламодателите да получават информация за действията на потребителите като покупка или регистрация след показването на рекламата им.


description: Централните банкери на САЩ се събират на редовното си заседание във вторник, а в сряда ще се разбере какво е решението им по отношение на лихвите....

title: Пазарите започват седмицата в очакване на срещата на Фед

maintext: Централните банкери на САЩ се събират на редовното си заседание във вторник, а в сряда ще се разбере какво е решението им по отношение на лихвите. Перз последните седмици и дни залозите постоянно се променяха, но натежават мненията, че Фед ще остави лихвата непроменена на 0.5%. Във вторник пазарите ще очакват и данните за започването на ново строителство в САЩ, а в четвъртък и продажбите на съществуващи жилища. В същия ден са и данните за седмичните заявления за помощи при безработица, които са важен индикатор за пазара на труда в САЩ.


description: Евентуална сделка би помогнала на шведската компания за онлайн стрийминг на музика да се конкурира по-успешно с Apple, съобщават запознати с...

title: Spotify преговаря за придобиването на конкурентната SoundCloud

maintext: Евентуална сделка би помогнала на шведската компания за онлайн стрийминг на музика да се конкурира по-успешно с Apple, съобщават запознати с разговорите източници на Financial Times. През юли източници на Bloomberg коментираха, че основателите и инвеститорите в германската SoundCloud разглеждат стратегически опции за развитието й, включително и продажба, която би оценила компанията на 1 млрд. долара. Последната оценка на платформата за споделяне на музика, която през юни набра 100 млн. долара от група инвеститори, сред които и Twitter, беше около 700 млн. долара, припомня FT.


description: Колкото и да иска, Обединеното кралство трудно ще блокира достъпа на европейци до трудовия си пазар

title: Великобритания: Влизането забранено

maintext:
© Reuters
Темата накратко:
- Макар правителството на Тереза Мей да настоява за "уникална" сделка за Великобритания, която хем да й дава пълен достъп до единния европейски пазар, хем да й позволи да блокира свободното движение на хора от ЕС, такава трудно ще бъде постигната.
- Каквото и да постигне Лондон в още незапочналите преговори с Брюксел, то ще се отнася не за вече работещите на Острова, а за в бъдеще. И най-големите последствия ще бъдат за британската икономика.
- Подходът на британското правителство към ограничаването на миграцията е грешен, тъй като се фокусира върху крайния брой имигранти, вместо върху това какъв е капацитетът на икономиката и какви са нуждите на пазара.
Един от близо 900-те британци, които позвъняват в избирателните центрове в деня след референдума за излизане от ЕС, за да попитат дали могат да променят вота си, е преподавател по информационни технологии от University of Birmingham. Той разказва пред "Капитал", че на 23 юни е гласувал за Brexit под влиянието на страха от скорошно нападение на бангладешци срещу индиец в града, в който живее. Едва след вота той разбира, че напускането на ЕС няма да повлияе на допускането на мигранти извън Европа.Дори и спирането на идващите от останалите 27 страни в съюза може да се окаже едно от многото неизпълними очаквания след референдума. Колкото и правителството на Тереза Мей да настоява за "уникална" сделка за Великобритания, която хем да й дава пълен достъп до единния европейски пазар, хем да й позволи да блокира свободното движение на хора от ЕС, такава трудно ще бъде постигната.Вариантите за контролиране на достъпа на европейци до британския трудов пазар след Brexit са много - въвеждане на квоти, работни визи, разрешителни за работа и др. Каквото и да постигне Лондон в още незапочналите преговори с Брюксел, то ще се отнася не за вече работещите на Острова, а за в бъдеще. И най-големите последствия ще бъдат за британската икономика.В момента 10% oт лекарите в здравната система на Острова са от ЕС. Производствената индустрия също наема 10% от служителите си от ЕС, а в туризма европейските граждани са над 14%. Най-губещи от Brexit могат да се окажат британските ферми, тъй като 65% от работниците в селското стопанство идват от ЕС. И както отбеляза през май управляващият директор на Adecco Адам Хоукинс, "дори най-малката промяна в отношенията между Великобритания и ЕС ще има силно негативен ефект върху способността на британските бизнеси да наемат персонала, от който се нуждаят".В момента във Великобритания работят близо 3 млн. европейски граждани, което е около 6.6% от заетите в страната. Каквото и да се случи след Brexit, малко вероятно е да бъдат изгонени. Анализатори от Chatham House, мозъчен тръст, базиран в Лондон, твърдят, че правата на професионалистите от европейски произход във Великобритания са гарантирани и в бъдеще. Над 70% от тях са работили на Острова в последните пет или повече години, което им дава право да кандидатстват за гражданство. Останалите 30% най-вероятно ще бъдат "помилвани" и ще запазят правата си. Анализ на Centre for European Reform също посочва, че правителството в Лондон най-вероятно ще позволи на всички мигранти, пристигнали преди Brexit, да останат, тъй като "другите опции може да са политически привлекателни, но са непрактични, съмнителни законово или против британските интереси". Нищо че за момента Тереза Мей отказва да гарантира това, твърдейки, че бъдещето на европейците на Острова подлежи на преговори и е обвързано със статута на онези 1.2 млн. британци, живеещи в страни от ЕС.Не е изключено обаче правата на европейските граждани, дошли на Острова след 23 юни, да бъдат отнети. Крис Грейлинг, министър от кабинета на Мей, казва пред "Капитал", че е възможно Великобритания да преустанови свободното движение на хора от ЕС преди официалното си напускане. Грейлинг добавя, че е вероятно имиграцията в страната да се увеличи непосредствено след вота поради наплив от хора от ЕС, които искат да се възползват от последната си възможност за придобиване на юридически статут във Великобритания.Детайлите около формата на идентификация и регистрация, която европейските граждани ще трябва да ползват след Brexit, също са неясни. Британското Министерство на вътрешните работи не издава лични карти, а сегашната система по придобиване на право за работа е неефективна и формална. Изчисления на Оксфордския център за наблюдение на миграцията показват, че при настоящия брой държавни служители в британското МВР ще са нужни 140 години, за да се обработят апликациите за постоянно пребиваване от европейските граждани на Острова.Процесът със сигурност ще бъде реформиран, но за момента няма предложения и информация как. Райън Борн от Institute of Economic Affairs казва пред "Капитал", че една от възможностите е създаването на система, която оценява кандидатите за работа по точков принцип. По-младите, по-високо образовани и по-квалифицирани биха получавали по-голям брой точки. Хората с криминално досие не би трябвало да получават право на работа. Ако нарушат законите, временно пребиваващите европейци трябва да бъдат депортирани, добавя Борн. Преди дни Тереза Мей отхвърли въвеждането на подобна точкова система, но както всичко останало около Brexit, и това вероятно е предпоследно.